Odense Adresse-Contoirs Efterretninger, 1827-01-22
Den 15 d. var Fyrst Polignae indtruffet til Paris. Efter Stjernen har han taget sig Orlov paa en 14 Dages Tid, medens Hr. Canning opholder sig i Brighton; Koureren vil derimod vide, at han ikke vender tilbage til London, hvormeget Kongregationisterne ønske det, paa Grund af hans Jndflydelse paa de irlandske Katholiker. Den befalede Forviisning af de Spaniere, som have deeltaget i "Jntriquens mod Portugal, har hidtil kun ramt een Person, som endda blot er bortfjernet fra Paris. Samtlige Kammerets 8 Bureaux have nu valgt deres Kommissarier til at tage Presseloven i Overveielse. Deriblandt er Marquis v. Moustiers (forhen Ambassadeur, i Madrid) og den hensovede Aristarks Medudgiver, Hr. v. la Bourdonnaye. De Fleste af dem skulle allerede have erklæret sig imod Udkastet og Man forudseer interessante Debatter. Et særskilt Aftryk af Moniterens Artikel er uddeelt mellem de Deputerede, endskjøndt Bladet selv holdes af dem Alle. J det Bureau, hvortil Hr. Villele hører, fandtes kun et Medlem for Udkastet, og et Statsraad har erklæret, at det er ikke det samme, som har været forelagt Statsraadet. Endnu flere Journaler ere alt døde af Skræk Derimod have Vennerne af de offentlige Friheder med Glæde erfaret, at det franske Akademie, paa Hr. Lacretelles Forslag, har besluttet, ved et Bønskrift til Kongen at søge at redde Videnskaberne fra den dem truende Undergang. Et Medlem, Marquis v. Lolly-Tolendal, undskyldte sin Tilbageholdenhed, paa Grund af at han havde bivaanet Geheimeraadet, hvori denne Sag diskuteredes, og desuden som Pair vilde vide at opfylde sin Pligt. Den som ivrig Ministerielsindet og duelig Retslærd bekjendte Hr. Pardessus har erklæret i de Deputeredes Kammer, at han før vilde tabe sin hele Formue, end forsvare slig en Presselov. En anden Lovkyndig har ogsaa offentlig yttret sig om Aanden i Hr. v. Peyronnets Lov=Udkast, og bringer derved i Erindring, at alle Trykkerier i Frant I Tid bleve ophævede under Straf af Galgen; men at forbudet neppe varede i 14 Dage. Selv Quotidienne paataler, at Man ved at omstøbe den hele Trykkelovgivning, istedetfor passende Reformer, kun har yppet en Feide imellem Ministrene og Forfatterne, Feuilles (Bladene) og Portefeuilles, og at Ministrene ved denne Leilighed selv ere blevne til Journalister. Journal des Debats priser, Nederlænderne lykkelige, at de ikke meere høre til Frankerig, og anmærker, at selv den tyranniske Bonaparte, ikke vovede at trodse den offentlige Mening saa meget, at han torde være sig sine hemmelige Censorer bekjendt. At det efter Monitøren især er Redaktørerne, som bjeffe imod Lov=Udkastet, finder den heel naturligt, da Enhver forsvare sin egen Sag, og det samme vilde være Tilfældet med Landmanden, hvis der handledes om en Agerdyrkningslov &c. Overalt kan Man let formode, at de Herrer, som ivre meest imod Aviserne, kun tragte efter at beholde disse for sig selv allene. Medens Man saaledes fra alle Sider ruster sig til Kamp i en Sag, der angaaer Menneskehedens helligste Jnteresse triumferer Koureren, og finder rigelig Erstatning for den tilkjendte Straf i den offentlige Menings bifald. Politiretten i Brest har endelig fældet Dom i Sagen om det bekjendte Theater=Spektakel, foranlediget af de hellige Missionsfædre. - Af 18 Tiltalte ere 12 dømte til Fængsel fra 2 til 6 Maaneder.